## Pravilnik o tehničkom održavanju unutarnjih plovnih putova

### NN 75/2000 (26.7.2000.), Pravilnik o tehničkom održavanju unutarnjih plovnih putova

# DRŽAVNA UPRAVA ZA VODE

1626

Teme­ljem članka 11. stavka 5. Zakona o
plovidbi unutar­njim vodama (»Narodne novine« broj 19/98) ravnate­lj Državne
uprave za vode, uz suglasnost ministra pomorstva, prometa i veza, donosi

## PRAVILNIK

### O TEHNIČKOM ODRŽAVANJU UNUTARNJIH PLOVNIH PUTOVA

Članak 1.

Ovim Pravilnikom o tehničkom održava­nju
unutar­njih plovnih putova (u da­lj­njem tekstu: Pravilnik) utvrđuju se vrste,
opse­g i rokovi za izvođe­nje radova tehničkog održava­nja unutar­njih plovnih
putova i objekata sigurnosti za pobo­ljša­nje uvjeta plovidbe (u da­lj­njem
tekstu: tehničko održava­nje) i postupak za ustupa­nje pre­d­metnih radova.

Članak 2.

Tehničko održava­nje provodi se u skladu sa
aktom o kate­gorizaciji, razvrstava­nju i otvara­nju plovnih puteva iz članka
8. stavka 5. Zakona o plovidbi unutar­njim vodama, te u skladu s tehničkom
dokumentacijom izrađenom na osnovi kate­gorizacije.

Tehničku dokumentaciju iz stavka 1. ovog
članka izrađuju »Hrvatske vode«.

Članak 3.

Godiš­nji program tehničkog održava­nja unutar­njih
plovnih pu­tova i objekata sigurnosti za pobo­ljša­nje uvjeta plovidbe (u da­lj­­njem
tekstu: Program) izrađuju »Hrvatske vode« na teme­lju sni­ma­nja plovnog puta i
izrađene tehničke dokumentacije iz članka 2. ovog Pravilnika, te na teme­lju
procjene formira­nja nanosa u teku­ćoj godini.

Rokovi za izvođe­nje radova utvrđuju se
Programom iz stavka 1. ovog članka.

Članak 4.

Tehničko održava­nje obuhvaća:

– snima­nje plovnog puta s izradom
odgovarajuće tehničke dokumentacije za izradu Programa,

– održava­nje kinete plovnog puta,

– održava­nje objekata sigurnosti plovidbe za
tehničko pobo­lj­ša­nje uvjeta plovidbe,

– ukla­nja­nje plivajućih i potonulih predmeta
iz plovnoga puta,

– interventno održava­nje kinete plovnog puta
po nalogu inspektora Ministarstva pomorstva, prometa i veza.

Članak 5.

Snima­nje plovnog puta obav­ljaju jednom godiš­nje
»Hrvatske vode«.

Iznimno, snima­nje plovnog puta obav­lja se
nakon provođe­nja mjera izvanredne obrane od poplava, na zahtjev Ministarstva
pomorstva, prometa i veza i u drugim slučajevima.

O rezultatima snima­nja »Hrvatske vode«
izvještavaju Ministarstvo pomorstva, prometa i veza, nadležne kapetanije unutar­nje
plovidbe i Državnu upravu za vode.

Članak 6.

Tehničko održava­nje kinete plovnog puta
(uređe­nje obala, vađe­nje nanosa, ukla­nja­nje rasli­nja i sl.) i objekata
sigurnosti plovidb brodske prevodnice, brane, zimovnici, sidrišta,
hidrotehničke građevine, obaloutvrde i dr.), obav­lja se na teme­lju Programa.

Za ukla­nja­nje potonulih stvari primje­njuje
se Dio peti Glava III. Zakona o plovidbi unutar­njim vodama.

Članak 7.

Program po kate­goriziranim dionicama za s­ljedeću
godinu »Hrvatske vode« dostav­ljaju Ministru pomorstva, prometa i veza do 1.
listopada tekuće godine.

Program sadrži podatke o opse­gu i vrsti
radova po pojedinim dionicama plovnog puta i objektima sigurnosti za pobo­ljša­nje
uvje­ta plovidbe, dinamiku obav­lja­nja i rok završetka radova, procjenu
potrebnih financijskih sredstava, te naznaku prioritetnih radova prema značaju
u skladu s dinamikom priliva financijskih sredstava iz državnog proračuna.

Programom se predviđaju i radovi za osposob­ljava­nje
pos­tojećih plovnih putova i objekata sigurnosti za pobo­ljša­nje uvjeta plo­vidbe
onesposob­ljenih zbog elementarnih nepogoda i drugih iznimnih događaja.

Sredstava za radove iz stavka 3. ovog članka
se osiguravaju prema Posebnom programu (članak 12. Zakona o plovidbi unutar­njim
vodama), koji donosi ravnate­lj Državne uprave za vode uz prethodnu suglasnost
Ministra pomorstva, prometa i veza, a radovi se ustupaju izvodite­lju s kojim
je sklop­ljen ugovor o obav­lja­nju tehničkog održava­nja u tekućoj godini.

Članak 8.

Ministar pomorstva, prometa i veza dužan je do
15. listopada tekuće godine očitovati se na Program iz stavka 1. članka 7. ovog
Pravilnika.

Članak 9.

O realizaciji Programa »Hrvatske vode« dužne
su tromje­sečno (kvartalno) izvještavati nadležne kapetanije unutar­nje
plovidbe, Ministarstvo pomorstva, prometa i veza i Državnu upravu za vode.

Članak 10.

»Hrvatske vode« tehničko održava­nje u svom
godiš­njem programu vode kao zasebnu poziciju sa zasebnom tehničkom i
obračunskom dokumentacijom.

Članak 11.

Ustupa­nje tehničkog održava­nja, osim radova
snima­nja plovnog puta s izradom odgovarajuće tehničke dokumentacije, obav­lja
se putem javnog nadmeta­nja sukladno Zakonu o nabavi roba, usluga i ustupa­nju
radova (»Narodne novine«, broj 142/97).

Članak 12.

Ravnate­lj Državne uprave za vode imenuje
Povjerenstvo za provedbu javnog nadmeta­nja i ustupa­nje tehničkog održava­nja
od tri člana.

U Povjerenstvo za provedbu javnog nadmetanja i
ustupanje tehničkog održavanja po jednog člana predlažu ministar pomorstva,
prometa i veza, generalni direktor »Hrvatskih voda« i rav­nate­lj Državne uprave
za vode. Predsjednik Povjerenstva je član Državne uprave za vode.

Članak 13.

Tehničko održava­nje povjerit će se pravnoj
ili fizičkoj osobi koja je više od pet godina re­gistrirana i neprekidno obav­lja
djelatnosti u unutar­njoj plovidbi ili na održava­nju vodotoka (prema
nacionalnoj klasifikaciji djelatnosti).

Članak 14.

Pravna ili fizička osoba za obav­lja­nje
tehničkog održava­nja mora zadovo­ljavati sljedeće posebne uvjete te mora
imati:

tehničku oprem­ljenost:

1. plovila oprem­ljena za vađe­nje materijala
(obvezno bager vjedričar) i plovila za prijevoz materijala iz plovnog puta s
dizalicom za ukla­nja­nje plivajućih i potonulih predmeta iz plovnog puta;

2. eho sonder sa pisačem za izmjeru dubina na
plovnom putu, ugrađen u brod;

3. radar i radio stanicu;

4. geodetske instrumente za snima­nje i
određiva­nje poligonske mreže i poprečnih profila obale i vodotoka;

5. osnovne državne karte u mjerilu
1 : 5000 rijeke Save, Ku­pe, Drave i Dunava;

stručnu osposob­ljenost i broj zaposlenika:

1. u stalnom radnom odnosu mora imati najma­nje
dva tima, a svaki tim u svom sastavu mora imati zaposlenike sljedeće osposob­ljenosti
zva­nja:

a. nadzornik plovnog puta u zva­nju brodovođa
unutar­nje plovidbe - 1 izvršite­lj,

b. zapovjednik broda u zva­nju mornar–motorist–brodovođa
– 1 izvršitelj,

c. mornar – 1 izvršite­lj,

d. rukovodite­lj ploveće naprave 1. klase.

2. imati zaposlenog glavnog nadzornika plovnog
puta u zva­nju kapetana unutar­nje plovidbe.

3. pravna ili fizička osoba mora za praće­nje
rada i koordinaciju obav­lja­nja radova imati zaposlene;

a. dipl. ing. građevinarstva ili rudarstva s 5
godina radnog iskustva na obav­lja­nju sličnih poslova – 1 izvršite­lj i

b. geodetskog tehničara s 3 godine radnog
iskustva na obav­lja­nju sličnih poslova – 1 izvršite­lj.

Članak 15.

Obav­lja­nje radova tehničkog održava­nja može
se ustupiti jednoj ili dvije pravne ili fizičke osobe koje ispu­njavaju uvjete
iz članka 14. ovog Pravilnika.

Članak 16.

Radovi snima­nja plovnog puta s izradom
odgovarajuće tehničke dokumentacije ustupaju se »Hrvatskim vodama«, kao pravnoj
osobi za uprav­lja­nje vodama, bez provođe­nja javnog nadmeta­nja.

Obračun vrijednosti radova iz prethodnog
stavka obav­lja se prema važećoj »Standardnoj kalkulaciji radova u vodograd­nji«,
donesenoj po odluci Upravnog vijeća »Hrvatskih voda«, a plaća­nje za izvršene
radove obav­lja se prema stvarno izvedenim radovima.

Članak 17.

Ovaj Pravilnik stupa na snagu danom objave u
»Narodnim novinama«.

Klasa: 011-02/00-02/18
Urbroj: 527-1-1/11-00-9
Zagreb, 24. srp­nja 2000.

Ravnate­lj

Državne uprave za vode
**Zorislav Balić, dipl. ing. građ.,** v. r.

Pravilnik, NN 75/2000-1626